text: Dimarts, 19 Maig 2020 11:17
  El passat mes d'abril ens deixa la situació de desocupació -en la que actualment es troben 255 veïns i veïnes- superior que en mesos anteriors i amb una pujada de quasi 16 punts i 35 persones, que representen un 15'91%. Les dones continuen constituint la majoria de persones que es troben en desocupació, amb 153 treballadores respecte a 102 treballadors, mentre que els majors de 45 anys són la franja d'edat on es concentra l'atur al poble, amb 164 persones.
  Pel que fa als treballadors i treballadores entre 25 i 44 anys sumen un total de 78 persones en desocupació, mentre que els menors de 25 anys tenen 13 persones inscrites en els servicis de búsqueda d'ocupació.
  Per sectors, el terciari -els serveis- és el més castigat amb 149 persones en situació de desocupació, seguit pel sector de la indústria amb 73 persones, mentre que les persones joves sense una ocupació anterior, l'agricultura o la construcció tenen uns nivells més moderats.
  Pel que fa a l'increment durant el mes d'abril que com és sabut hem passat tot el mes en Estat d'alarma per la pandèmia del COVID-19 la desocupació a la nostra localiltat es va repartir de forma quasi igual entre homes i dones, ja que 17 homes es van quedar de moment sense treball i pel que fa a les dones en van ser 18. Cal recordar que el mes de març la desocupació a Biar va pujar un 5'77%, un total de 12 persones -sis homes i sis dones-.
  Pel que fa a l'afiliació a la Seguretat Social va repuntar en 12 persones més afiliaes al sistema públic, un 0,96% durant el passat mes d'abril.
  L'atur únicament mesura si les persones en situació de desocupació segueixen o no apuntats a les llistes del Servei Públic d'Ocupació Estatal; sí una persona deixa de comptabilitzar en esta llista, les raons de l'eixida poden ser pel fet que ha trobat treball però també, perquè s'han desapuntat de la llista oficial (una cosa freqüent entre els aturats que no tenen dret a prestació o ja l'hagen esgotada), perquè s'han anat del país, etc…